et doit savoir que il soit paiez à la Table, et dire à la porte que 

 l'on le laisse aler. Item, ne doit compter la saul ne délivrer jus- 

 ques li clers des saulx l'aient comptée. Item, doit mettre en 

 escript le fer viez, les chanciz, les sièges, les salogres, les chau- 

 chepiez et les enches, quant l'on les vent, et mettre en escript 

 les ploiges, et ne doit mettre nulz en escript pour ploiges si ne 

 le voit devant li et que il ne li demandoit de bouche, et ne doit 

 pranre loier, et ne doit touchier au livre du clerc de la Table, se 

 n'est en sa présence. Item, ne doit pas pranre vi deniers, qui 

 souloit prandre pour les délivrances. Item, se les chauderettes 

 boullent, il doit mettre en escript les vendues et les délivrances, 

 et doit venir au compte et apporter ses livres au clerc de la 

 Table. 



C'est l'office du puis d'Amont. 



Il doit lever le dymanche matin et au point du jour et doit 

 savoir que il li est demorez en bez moillié, c'est assavoir es 

 cuves des barnes, le soir devant, et ne s'en doit pas fier aux 

 manovriers, mais doit aler par les barnes et giter ses randes, 

 et doit aloier ses barnes, et ne doit laissier aler muire fors que 

 à la mesure, et doit faire plus boullir la bonne barne que la mau- 

 vaise, et ne doit aloier par son serement les boulions volauges à 

 la meilleur barne ne à la pieur, et ne doit faire giter la rende à 

 autrui, mais la doit giter de sa main et especialment des boul- 

 ions volauges, et veoir sa rande au commancement et, quant 

 l'on aura adessez, aussi aler veoir sa rande que on li ait bien 

 laissié son seal et sa muire. Item, se doit donner garde à déli- 

 vrer la muire de la Ghauderete et appeler une gaite pour veoir 

 la mesure de la muire, et fermer le rouaige jusques la dite muire 

 soit courrue, et, ce fait, le mercenier doit oster le chevillon et 

 porter en chex le portier. Item, doit aloier ses barnes en tel ma- 

 nière que il puisse paier le venredi et le samedi la Chauderette 

 ou le dymenche matin, et que en demorront à paier, ne ne doit 

 emprunter ne prester à la Chauderette, ne paier fors que à ces 

 ni jours, et doit avoir sa taille contre celli à la gaite, et ne doit, 

 pranre nul loier par son serement de l'aloiement que il face, et 

 doit garder que le puis ne montoit par deiïaut de manouvriers, 

 et les doit esvoillier de nuit, et doit savoir quant le puis croist 



